ယောဒိုမြစ်

ယောဒိုမြစ် (淀川, Yodo-gawa) သည် ဂျပန်နိုင်ငံ၊ ဟွန်းရှူးကျွန်း၊ အိုဆာကာတွင်ရှိသည့်  အဓိကမြစ်ကြီးတစ်စင်း ဖြစ်သည်။ ဤမြစ်၏ အစိတ်အပိုင်းနေရာတစ်ချို့ကို ဆဲတမြစ် (瀬田川 Seta-gawa) နှင့် အုဂျိမြစ် (宇治川 Uji-gawa) ဟူ၍လည်း ခေါ်ဆိုကြသည်။ မြစ်၏ ရေအရင်းအမြစ်သည် ရှိဂခရိုင်တွင် ရှိသည့် ဘိဝရေကန် ဖြစ်သည်။

ယောဒိုမြစ်ကို ရှိဂခရိုင်တွင် ဆဲတမြစ်ဟု ခေါ်ကြသည်။ အိုးဆွတ်မြို့တွင် ဘိဝရေကန်၏ တောင်ဘက်ပိုင်းရေထွက်ပေါက်မှ စတင်၍ စီးဆင်းဖြစ်ပေါ်သည်။ ကန်၏ ရေမျက်နှာပြင်ကို ချိန်ညှိသည့် ရေကာတာတစ်ခုလည်း ထိုနေရာတွင် ရှိသည်။ ထို့နောက်တွင် ဆဲတမြစ်သည် ကျိုတိုစီရင်စုအတွင်းသို့ စီးဝင်သွားသည်။ ထို့နောက်တွင် မြစ်ကို ခေါ်ဝေါ်သည့် အမည်သည်လည်း "အုဂျိမြစ်" ဟူ၍ ဖြစ်လာသည်။ ထို့နောက်တွင် ဤမြစ်သည် ကျိုတိုစီရင်စုတွင် အခြားမြစ်နှစ်ခုဖြစ်သည့် ခဆွတ်ရမြစ်၊ ခိဇုမြစ်များနှင့် ပေါင်းဆုံသွားသည်။ ခဆွတ်ရမြစ်သည် ကျိုတိုစီရင်စုရှိ တောင်များမှ ကျဆင်းလာသည့် ရေများမှ ဖြစ်ပေါ်လာပြီး၊ ခိဇုမြစ်သည် မိအဲခရိုင်မှ ဆင်းသက်လာသည်။ ထိုမြစ်သုံးခု ဆုံရာနေရာမှစတင်၍ "ယောဒိုမြစ်" ဟု ခေါ်ကြသည်။ ဤမြစ်သည် တောင်ဘက်သို့ စီးဆင်းသွားကာ အိုဆာကာမှဆင့် အိုဆာကာပင်လယ်အော်အတွင်းသို့ စီးဝင်သွားသည်။ အိုဆာကာတွင်လည်း အချို့သောနေရာများတွင် "ခယူးယောဒိုမြစ်" (အဓိပ္ပါယ် - မူလယောဒိုမြစ်) ဟု ခေါ်ကြသည်။ ဤမြစ်သည် ဆည်ရေပေးဝေရေးအတွက် ရင်းမြစ်တစ်ခုလည်း ဖြစ်ရုံသာမက ရေအားလျှပ်စစ်လည်း ထုတ်လုပ်လုပ်သည်။

သမိုင်းကြောင်း
ယောဒိုမြစ်သည် ရှေးခေတ်ကာလကတည်းက ဂျပန်နိုင်ငံ၏ နိုင်ငံရေး၊ ယဉ်ကျေးမှု၊ စီးပွားရေး စသည့်ကဏ္ဍများအတွက် အလွန်အရေးပါသည့် မြစ်တစ်စင်း ဖြစ်ခဲ့သည်။ ထို့အတွက်ကြောင့်လည်း မြစ်ကို ကောင်းမွန်အောင်ပြုပြင်မွမ်းမံမှုများ ဆောင်ရွက်ခဲ့သည်။ ဘုရင်နင်းတိုခုလက်ထက်တွင် မြစ်တွင် တမံတည်ဆောက်ခဲ့သဖြင့် ထိုအချိန်က ရေကြီးမှုများ မကြာခဏဖြစ်ပေါ်ခဲ့သည်။ နာရခေတ်တွင် ရဟန်းတော် ဂယောခိ ( Gyōki) သည် ဘိဝကန်တစ်ဝိုက်တွင် ရေကြီးမှုများကို ကာကွယ်နိုင်ရန်အတွက် ဆဲတမြစ်အတွင်းသို့ ကန်ရေများ ပိုမိုစီးဝင်ရန်လိုအပ်သည်ဟု ယုံကြည်ခဲ့သည်။ ထို့နောက်တွင် ဆဲတမြစ်တစ်လျှောက်တွင် တည်ရှိနေသည့် တောင်ငယ်တစ်ခုကို တူးဖော်ခဲ့ကြသည်။ ထိုတောင်ငယ်သည် မြစ်အတွင်းသို့ ငေါထွက်ကာ တည်ရှိနေသည်။ ထိုတောင်ရှိရာနေရာတွင် မြစ်သည် ရုတ်တရက် ကျဉ်းမြောင်းသွားနေရာသည် များစွာရှိနေပြီး မိုးသည်းထန်သွာရွာသွန်းသည့်အခါတွင် ရေများသည့် အထက်သို့ လျှံတက်လာခဲ့သည်။ အဆုံးတွင် ဂယောခိသည် တောင်များကို တူးဖော်ကာ ရေစီးကောင်းအောင်လုပ်ခြင်းကို လက်လျှော့ခဲ့သည်။ ထိုကဲ့သို့ တူးဖော်လိုက်သဖြင့် အောက်သို့ စီးဆင်းသည့် အစုန်ရေကြောင့် ရေများသည် အောက်ပိုင်းတွင် ရေကြီးရေလျှံမှုများ ဖြစ်ပေါ်လာသည့်အတွက် ဖြစ်သည်။

တိုင်းခိုးတာတမံ
ပြင်ပလင့်များ
 (mouth)
 (origin)

ကိုးကား


ကဏ္ဍ:ဂျပန်နိုင်ငံရှိ မြစ်များ